Document ID: 32007D0587

РЕШЕНИЕ НА КОМИСИЯТА
от 24 август 2007 година
относно финансова помощ от Общността за спешни мерки за борба с везикулозната болест по свинете в Италия през 2006 и 2007 г.
(нотифицирано под номер C(2007) 3957)
(само текстът на италиански език е автентичен)
(2007/587/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3, параграф 3 от него,
като има предвид, че:
(1)
Огнища на везикулозна болест по свинете са възникнали в Италия през 2006 и 2007 г. Появата на това заболяване представлява сериозен риск за добитъка в Общността.
(2)
С цел да се предотврати разпространяването на болестта и да се спомогне за възможно най-скорошното ѝ ликвидиране, Общността следва да поеме част от допустимите разходи, направени от държавите-членки във връзка със спешните мерки за борба с болестта, така както е предвидено в Решение 90/424/ЕИО.
(3)
Изплащането на финансова подкрепа от Общността за спешни мерки за борба с везикулозната болест по свинете подлежи на правилата, определени в Регламент (ЕО) № 349/2005 на Комисията от 28 февруари 2005 г. за определяне на правила за финансиране от страна на Общността на спешни мерки и на кампанията за борба с определени болести по животните в рамките на Решение 90/424/ЕИО на Съвета (2).
(4)
На 4 юни 2007 г. Италия представи окончателен приблизителен разчет на разходите, направени във връзка с предприемането на мерки за ликвидиране на болестта.
(5)
Италианските власти са изпълнили всичките си технически и административни задължения, както е определено в член 3 от Решение 90/424/ЕИО и член 6 от Регламент (ЕО) № 349/2005.
(6)
Изплащането на финансова помощ от Общността следва да се извърши, при условие че заплануваните дейности са били действително приложени и че властите са предоставили цялата необходима информация на Общността в определен срок.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансово подпомагане от Общността
1. На Италия се предоставя финансова помощ от Общността за направените от тази държава-членка разходи при предприемане на мерките, посочени в член 3, параграф 2 от Решение 90/424/ЕИО за борба с везикулозната болест по свинете през 2006 и 2007 г.
2. Финансовата помощ от Общността е 50 % от разходите, допустими за финансиране от Общността, както е посочено в параграф 1. Изплащането им се извършва съгласно условията, предвидени в Регламент (ЕО) № 349/2005.
Член 2
Споразумения за плащане
Първият транш от 1 200 000 EUR се изплаща като част от финансовата помощ на Общността, предвидена в член 1.
Член 3
Адресати
Адресат на настоящото решение е Република Италия.
Съставено в Брюксел на 24 август 2007 година.

Labels: 18
15
6